CELEX: E2015P0017
Language: ro
Date: 2015-05-22 00:00:00
Title: Cerere înaintată de Héraðsdómur Reykjavíkur, la data de 22 mai 2015, pentru obținerea unui aviz consultativ al Curții de Justiție a AELS în cauza Ferskar kjötvörur ehf./statul islandez (Cauza E-17/15)

4.6.2016   
            
            
               RO
            
            
               Jurnalul Oficial al Uniunii Europene
            
            
               C 199/12
            
         Cerere înaintată de Héraðsdómur Reykjavíkur, la data de 22 mai 2015, pentru obținerea unui aviz consultativ al Curții de Justiție a AELS în cauza Ferskar kjötvörur ehf./statul islandez
   (Cauza E-17/15)
   (2016/C 199/08)
   Prin scrisoarea din 22 mai 2015, înregistrată la grefa Curții la data de 16 iunie 2015, Héraðsdómur Reykjavíkur (instanța districtuală din Reykjavik) a înaintat Curții de Justiție a AELS o cerere vizând obținerea unui aviz consultativ în cauza Ferskar kjötvörur ehf./statul islandez cu privire la următoarele întrebări:
   
               1.
            
            
               Domeniul de aplicare al Acordului privind SEE, astfel cum este definit la articolul 8, presupune faptul că un stat membru care este parte la acord dispune de o anumită putere discreționară în ceea ce privește stabilirea unor norme referitoare la importul de produse din carne crudă și nu este legat, în această privință, de dispozițiile acordului și de actele care se întemeiază pe acesta?
            
         
               2.
            
            
               În cazul în care răspunsul la prima întrebare este negativ, se pune întrebarea dacă este compatibil cu dispozițiile Directivei 89/662/CEE a Consiliului ca un stat membru al Acordului privind SEE să stabilească norme prin care să le impună importatorilor de produse din carne crudă să solicite un permis special înainte de a importa produsele respective și ca statul în chestiune să solicite, în acest scop, prezentarea unei declarații de import și a unor informații cu privire la țara de origine și de producție, la tipul de produs și la producător, precum și prezentarea certificatelor necesare, inclusiv a unui certificat care să ateste că produsele au fost depozitate în stare congelată pentru o anumită perioadă de timp înainte de vămuire.
            
         
               3.
            
            
               Instanța națională solicită avizul Curții pentru a stabili dacă dispozițiile Regulamentului (CE) nr. 178/2002 al Parlamentului European și al Consiliului prezintă relevanță pentru răspunsul la cea de a doua întrebare.
            
         
               4.
            
            
               În continuarea celei de a doua și a celei de a treia întrebări, se solicită un răspuns la întrebarea dacă stabilirea de către un stat membru al SEE a unor norme conform cărora importul în statul respectiv de produse din carne crudă nu este autorizat constituie o barieră tehnică în calea comerțului în înțelesul articolului 18 din Acordul privind SEE.
            
         
               5.
            
            
               Se solicită un aviz prin care să se precizeze dacă autorizarea, în conformitate cu normele statului SEE de destinație, a acordării unor derogări de la interdicția generală menționată la cea de a patra întrebare influențează răspunsul oferit la această întrebare.
            
         
               6.
            
            
               În cazul unui răspuns afirmativ la cea de a patra și/sau a cincea întrebare, în ce situații s-ar putea justifica, în conformitate cu articolul 13 din Acordul privind SEE, o astfel de interdicție privind importul de produse din carne crudă, ținând seama, după caz, de circumstanțele descrise la cea de a cincea întrebare? De asemenea, se solicită un răspuns la întrebarea referitoare la cerințele care ar trebui formulate în ceea ce privește sarcina probei, în special prin prisma principiului precauției prevăzut în legislația SEE.